**Палац Незалежнасці** — палац у Мінску. Размешчаны на праспекце Пераможцаў, побач з выставачным цэнтрам «БелЭкспа» і Плошчай Дзяржаўнага Сцяга, каля Парку Перамогі.

Ландшафтны парк «Беларусь», які мусіў з’явіцца на месцы цяперашнега палаца
Па словах прэзідэнта Беларусі Аляксандра Лукашэнкі, Палац Незалежнасці ў комплексе з плошчай Дзяржаўнага Сцяга канчаткова падкрэслівае непахіснасць беларускай дзяржаўнасці і незалежнасці. У Палацы будуць праходзіць асноўныя дзяржаўныя мерапрыемствы, пачынаючы ад уручэння замежнымі пасламі даверчых грамат і сканчаючы нарадамі глаў дзяржаў, якія прыязджаюць у Рэспубліку.

Агульная плошча Палаца Незалежнасці складае каля 50 тысяч квадратных метраў. У ім налічваецца некалькі соцень памяшканняў.

24 кастрычніка 2013 года ў Палацы Незалежнасці было праведзена паседжанне Вышэйшага Еўразійскага эканамічнага савета на ўзроўні глаў дзяржаў, а 25 кастрычніка — паседжанне Савета глаў дзяржаў СНД.

Прызначэнне
-----------

Палац Незалежнасці прызначаны для правядзення важнейшых і значных для дзяржавы мерапрыемстваў, сустрэч дэлегацый замежных дзяржаў, ушаноўвання шматдзетных бацькоў, прыёму у піянеры дзяцей з усёй краіны. А. Лукашэнка адзначыў, што будынак не з’яўляецца рэзідэнцыяй і ў Палацы толькі адзін рабочы кабінет для кіраўніка дзяржавы. У Палацы будуць выстаўляцца падарункі кіраўніку дзяржавы. Таксама А. Лукашэнка заявіў, што Палац будзе адкрыты для наведвання. Нягледзячы на гэта, пасля ўзвядзення будынка, ён быў узяты пад узмоцненую ахову і быў закрыты для наведвання.

* Кабінет Прэзідэнта Рэспублікі БеларусьКабінет Прэзідэнта Рэспублікі Беларусь
* Савет бяспекі за круглым сталомСавет бяспекі за круглым сталом
* Зала пасяджэнняўЗала пасяджэнняў

Фінансаванне будаўніцтва
------------------------

Будаўніцтва Палаца Незалежнасці завяршалася ў абвешчаны ў Беларусі «Год эканоміі». З-за гэтага Палац стаў аб’ектам жорсткай крытыкі, аднак, як запэўніў прэзідэнт Беларусі А. Лукашэнка, на будаўніцтва не было выдаткавана «ні аднаго рубля» з дзяржаўнага бюджэту, але не назваў крыніц фінансавання. Паводле незалежных СМІ, словы кіраўніка дзяржавы не адпавядаюць рэчаіснасці. Так, паводле ўказаў прэзідэнта № 75 ад 17.01.2012 і № 126 ад 14.03.2013 з рэспубліканскага бюджэту на будаўніцтва Палаца Незалежнасці было вылучана каля 135 мільёнаў долараў. Пазней таксама стала вядома, што дадатковыя сродкі на будоўлю вылучаў таксама Мінгарвыканкам.

Будаўніцтва
-----------

Будаўніцтва пачата летам 2011 года, падчас абвастрэння валютна-фінансавага крызісу ў Беларусі. А. Лукашэнка адзначыў, што ўсё ў Палацы Незалежнасці зроблена з айчынных матэрыялаў і беларускімі будаўнікамі. Архітэктар праекта, Уладзімір Архангельскі, адзначыў, што інтэр’ер галоўным чынам складаецца з айчыннай прадукцыі. Дываны прывезены з Брэста і Віцебска, люстры — з Ліды. У прыватнасці, люстры пастаўляліся лідскім прадпрыемствам «Каскад».

Зноскі
------

1. ↑   Архівавана 1 лістапада 2013. Лукашэнка: адкрыццё плошчы Дзяржаўнага сцяга стане пунктам у спрэчках пра незалежнасць
2. ↑  Лукашэнка: Беларусь прыступае да рэалізацыі перспектыўнага нацыянальнага праекта па стварэнні дзяржаўнага арэнднага жылля
3. 1 2  Архітэктар Палаца Незалежнасці: гэты звычайны адміністрацыйны будынак **(нявызн.)**.  NAVINY.BY.
4. 1 2 3 4 5 6
5. ↑  «Добро пожаловать» во Дворец Независимости, или Посторонним вход воспрещен Архівавана 2 красавіка 2015.
6. ↑
7. ↑   Архівавана 22 лістапада 2013.
8. ↑  *Калиникина С.* Сказочник Архівавана 23 лістапада 2013. — nv-online.info, 19 кастрычнiка 2013, 20:05
9. ↑
10. ↑  Архитектор Дворца Независимости: это обычное административное здание Архівавана 30 студзеня 2014.
11. ↑  На лідскім прадпрыемстве ЗАТ «Каскад» вырабляюць люстры для палацаў і замкаў **(нявызн.)**.